ימי ההשתלמות המקצועיים הם בסיס למפגש חברים והפרייה הדדית ובנוסף במה לדיווח על פעילות האיגוד. מטרת ימי ההשתלמות היא להעשיר את חברי האיגוד בידע מקצועי ולעדכן בתיקוני חוק, תקנות חדשות, הוראות והנחיות מטעם גורמים מוסמכים כגון: מנהל אגף הרישוי, מנהל תחום קציני בטיחות במשרד התחבורה ואחרים. ימי ההשתלמות הינם הזדמנות טובה להכיר את כל הנפשות הפועלות כגון: צוות המפקחים והמנהלים של משרד התחבורה וצוות הנהלת האיגוד המעניק ללא לאות, לאורך כל השנה מענה לשאלות בנושאים שונים ומגוונים שמעלים החברים ויעידו על כך חברים הנמצאים כאן בכנס הנוכחי אשר נעזרו לא אחת בצוות הנהלת האיגוד.
סודאי ציין כי בכל יום השתלמות ישנן הרצאות של מרצים אורחים בנושאים מקצועיים ו/או נושאים שוברי שגרה . "נתמיד להביא מרצים טובים שיעשירו את הידע שלנו בתחומים מגוונים" הוסיף סודאי בעניין זה. ועוד באותו העניין, פנה סודאי לקהל היושבים באולם וביקש מקהל הנוכחים להיות שותפים לתכנון התכנים ובחירת המרצים: "במידה ויש לכם נושא או מרצה מעניין, הנכם מתבקשים להעביר פרטים להנהלת האיגוד באמצעות הדוא"ל ו/או אתר האיגוד. ועדת ההדרכה תבחן את פנייתכם ותטפל בה", סיים סודאי דבריו בעניין זה.
* כנס לחברי האיגוד במחוז הדרום מתקיים ב-28/3/2012 הזמנות נשלחו.
הערה – חברים הנרשמים לפעילויות האיגוד ואישרו את השתתפותם מתבקשים בכל לשון של בקשה להודיע אם מסבה כלשהיא הגעתם אינה מתאפשרת. מספר המשתתפים בימי העיון וההדרכות מוגבל ואי התייצבות של חברים שאישרו השתתפותם מונעת מחברים אחרים להשתתף. אנא גלו אחריות והודיעו אם הגעתכם אינה מתאפשרת.